**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind însuşirea unei documentaţii cadastrale de alipire a unor** **imobile situate**

**în Municipiul Cluj-Napoca str. Traian Vuia nr. 149-151,** **identificate cu**

**numerele cadastrale 269188, 313374 și 336783 Cluj-Napoca**

Consiliul Judeţean Cluj întrunit în şedinţă ordinară;

Având în vedere Referatul de aprobare nr. 10421/2020 la Proiectul de hotărâre  înregistrat cu nr. 79 din 19.03.2020 privind însuşirea unei documentaţii cadastrale de alipire a unor imobile situate în Municipiul Cluj-Napoca str. Traian Vuia nr. 149-151, identificate cu numerele cadastrale 269188, 313374 și 336783 Cluj-Napoca, propus de Preşedintele Consiliului Judeţean Cluj, domnul Alin Tișe, însoţit de Raportul compartimentului de resort din cadrul aparatului de specialitate al Consiliului Judeţean Cluj cu nr. 10421/2020 şi de Avizul cu nr. 10421 din 24.03.2020 adoptat de Comisia de specialitate nr. 4;

Luând în considerare dispozițiile:

* Hotărârii Consiliului Județean Cluj nr. 191/2018 privind aprobarea Protocolului de colaborare între Județul Cluj și Municipiul Cluj-Napoca în vederea realizării unor facilități park&ride;
* Hotărârii Consiliului Județean Cluj nr. 278/2018 privind solicitarea de transmitere a unui imobil din domeniul public al statului și din administrarea Ministerului Afacerilor Interne în domeniul public al Județului Cluj;
* Hotărârii Consiliului Județean Cluj nr. 148/2019 privind însuşirea unei documentaţii cadastrale de dezlipire pentru imobilul situat în Municipiul Cluj-Napoca str. Traian Vuia nr. 149-151, identificat cu număr cadastral 332299;

În conformitate cu prevederile:

* art. 108, ale art. 173 alin. (1) lit. c) și f) și alin. (5) lit. p), ale art. 286 alin. (1)-(3), ale art. 287 și ale art. 297-298 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 858 - 870, ale art. 879 și ale art. 880 din Legea privind Codul civil nr. 287/2009, republicată, cu modificările şi completările ulterioare;
* art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 23, ale art. 132 alin. (1), ale art. 134 și ale art. 135 alin. (1) lit. b) și alin. (2) din Regulamentul de avizare, recepţie şi nscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 700/2014, cu modificările şi completările ulterioare;

Fiind îndeplinite prevederile cuprinse la art. 182 alin. (4) coroborate cu cele ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**hotărăşte:**

**Art. 1.** Se însuşește documentaţia cadastrală pentru alipirea imobilelor situate în Municipiul Cluj-Napoca str. Traian Vuia nr. 149-151, identificate cu numerele cadastrale 269188, 313374 și 336783 Cluj-Napoca, cuprinsă în **anexa** care face parte integrantă din prezenta hotărâre.

**Art. 2.** Se revocă dreptul de administrare al Aeroportului Internațional Avram Iancu Cluj R.A. asupra imobilului situat în Municipiul Cluj-Napoca str. Traian Vuia nr. 149-151, identificat cu număr cadastral 313374.

**Art. 3.** Se emite acordul Judeţului Cluj pentru înscrierea în cartea funciară a:

1. documentaţiei cadastrale menționate la articolul 1;
2. dreptului de proprietate publică a Județului Cluj și a dreptului de administrare al Consiliului Județean Cluj asupra parcelei rezultată în urma alipirii.

**Art. 4. (1)** Se mandatează Președintele Consiliului Județean Cluj pentru semnarea documentelor necesare depunerii la Oficiul de Cadastru și Publicitate Imobiliară Cluj a documentației cadastrale elaborate pentru imobilele care fac obiectul prezentei hotărâri.

**(2)** Se împuterniceşte societatea TOPO H.A.N.S IMPEX S.R.L pentru depunerea la Oficiul de Cadastru şi Publicitate Imobiliară Cluj a documentaţiei cadastrale prevăzute la art. 1.

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția de Administrare a Domeniului Public și Privat al Județului Cluj.

**Art. 6.** Prezenta hotărâre se comunică prin intermediul secretarului general al judeţului, în termenul prevăzut de lege, Direcției de Administrare a Domeniului Public și Privat al Județului Cluj; Aeroportului Internațional Avram Iancu Cluj R.A., precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE**  **SECRETAR GENERAL AL JUDEŢULUI**

**Alin Tişe Simona Gaci**

**Nr. 83 din 31 martie 2020**

*Prezenta hotărâre a fost adoptată cu 30 de voturi “pentru”, fiind astfel respectate prevederile legale privind majoritatea de voturi necesară. La ședința publică, care s-a desfășurat prin intermediul unei platforme on-line de videoconferință, și-au înregistrat prezența un număr de 36 consilieri județeni din totalul celor 36 de consilieri judeţeni în funcţie.*